Indiae Orientales Hispanicae
Indiae Orientales Hispanicae fuerunt territorium Hispanicum in regione Asiae et Oceani Pacifici constitutum, quod plus quam tria durabat saecula (1565 ad 1898). Sede administrationis Manilae sita, territorium Guamam insulasque Philippinas, Mariannae, Carolinas, et partes Formosae (Taivaniae) et Insularum Moluccensium comprehendit. A 1565 ad 1821, hae terrae erant in dicione Viceregalitatis Novae Hispaniae?, Mexicopoli fundatae, sed libertate Mexicana effecta, sedes administrationis fuit Matritum. Bello Hispanico-Americano anno 1898 confecto, plurimae insulae a Civitatibus Foederatis occupatae, terraeque reliquae Germaniae per Foedus Germanicum-Hispanicum anni 1899 venitae sunt. Rex Hispaniae se usitate appellabat "Rex Indiarum Orientalium et Occidentalium" (Rey de las Indias orientales y occidentales). Constabant Indiae Orientales: Philippinas, Insulas Mariannae, Guamam, Insulas Carolinas atque Belaviam.